
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO de l. K.U.E. 


Por la 100-a n-ro, glore kroniganta la I1O-jaran ekzista- 
don de nia kara „ESPERO KATOLIKA”, tiun ĉi raporton 
oferas ĝia malnova kunlaboranto 


Kovno 6. X. 18. P-ro A. DOMBROVSKI. 


Esperantista Movado inter Katolikoj 
de 188/7—1910.") 


Estimataj Gesinjoroj. 

Mi havas la honoron raporti al vi pri la esperantista 
movado inter katolikoj. Pro timo vin tro enuigi mi ne 
povas detale paroli pri tiu Ĉi vasta temo. Tial mia raporto 
estos nur mallonga historia skizo, el kiu vi ekvidos, kio 
estas farita de katolikoj por kaj per Esperanto. Post tiuj 
kelkaj antaŭparolaj vortoj, permesu, altestimataj gesinjoroj, 
ke mi direkte alpaŝu al mia temo. 

La komenco de esperantista movado inter katolikoj kuni- 
ĝas kun la komenco de „Esperanto” mem. La unuaj 
esperantaj broŝuretoj de D-ro Zamenhof, aperintaj en 1887 
en rusa, pola kaj germana lingvoj sukcesis altiri al 
Esperanto inter aliaj anoj ankaŭ nemalmulte da katolikaj 
laikoj, kelkajn pastrojn kaj unu episkopon S-ron Zerr el 
Saratov. 


t) Raporto legita en Kovna Esperantista Societo, en 1912. 

Dissemitaj en la granda rusa imperio, ordinare nekonan- 
taj unuj la aliajn, tiuj ĉi unuaj ruslandaj esperantistoj 
katolikaj malmulte povis fari por la propagando Esperanta 
inter siaj gereligiuloj. La ĉefa kaŭzo de tiu ĉi malsukceso 
estis la manko da konvena organizacio. Eksteraj cirkon- 
stancoj, kiuj eĉ nun ne estas ĉe ni tro favoraj al la espe- 
rantismo, tiam, antaŭ 24 jaroj donadis preskaŭ nenian eblon 
por krei ian societon de ruslandaj esperantistoj katolikaj. 
Ciu el ili povis labori nur aparte, laŭ sia plano kaj bon- 
trovo. 

Tamen nia afero ne restadis tute sen movo. Ĝi paŝo post 
paŝo iradis antaŭen, disvastiĝante malrapide, sed konstante. 
Fine ĝi transiris la limojn de Rusujo, atingis la alilandujon 
kaj plej fortike enradikiĝis en nia amiklando — Francujo. 

Dank’ al energia agado de S-ro de Beaufront tie estis 
fondita la konata „franca societo por la propagando de 
Esperanto”, kiu ekkomencis regule eldonadi monatan ĵur- 
nalon „L' Esperantiste” en la franca kaj Esperanta lingvoj. 
Inter la membroj de l' dirita societo kaj abonantoj de P 
dirita ĵurnalo multaj estis katolikaj. Sur la neŭtrala lingva 
fundamento ili povis tute paceme laboradi kun siaj ideaj 
kontraŭloj — masonoj kaj liberpensuloj. Kompreneble „L” 
Esperantiste”, kiel organo de la societo pure propaganda, 
estis ankaŭ kondukata en pura nur poresperanta direkto. 
S-ro de Beaufront mem, kvankam fervora katoliko, ne povis 
doni en sia ĵurnalo multe da loko por specialaj katolikaj 
aferoj kaj demandoj. 

Sed aliflanke dank” al konstanta multiĝado de esperan- 
tistoj katolikaj, precipe en Francujo, oni komencis pli kaj 
pli sentadi la bezonon de aparta katolika esperantista 
societo kaj revuo. Oni atendadis nur iniciatoron. Kaj tiu ĉi 
iniciatoro baldaŭ aperis. Li estis la energia kaj talentplena 
abato EMILO PELTIER. 

Kiom mi memoras, je P fino de 1902 li dissendis al 
diversaj plej konataj esperantistoj katolikaj alvokon kun 
la demando, ĉu jam ne estus oportune por la katolikoj 
esperantistaj sin organizi aparte kaj ekkomenci la eldon- 
adon de sia propra organo. 

La respondoj estis favoraj. Ĉirkaŭ 80 katolikaj esperan- 
tistoj promesis helpi la noblan iniciatoron per monoferoj 
kaj kunlaborado en la estonta ĵurnalo. 

Dank’ al tio ĉi, en Decembro de 1902 abato Peltier 
komencis elirigadi la malgrandan kvarpaĝan verdan folieton 
en Esperanto, ektitolitan „Espero Katolika”, kiel aldonon 
al franca revueto „L' Aube”. 

La unua numero de tiu Ĉi unua katolika esperanta organo 
alportis jam la regularon de la societo „Espero Katolika”, 
kies unua regulo estis esprimita per jenaj vortoj: 

„La societo „Espero Katolika”... havas la celon — 
vastigi en la mondo katolika per ĉiuj rimedoj eblaj kaj 
leĝaj la idiomon, kreitan de D-ro Zamenhof sub la nomo 
Esperanto. 

„Ĝi penados atingi tiun ĉi celon per la produktado kaj 
dissemado de ĉiuj katolikaj verkoj en Esperanto. Ĝi orga- 
nizos ĉie, kie ĝi povos, paroladojn, kunvenojn, kursojn pri 
Esperanto en katolikaj universitatoj, lernejoj, seminarioj 
k.t.p.” Jara kotizaĵo por anoj de E. K. estis 2 fr., por 
„bonfarantoj” — 100 fr. 

Petante por tiu ĉi regularo aprobon de sia Eklezia estro — 
ĉefepiskopo de Tours, abato Peltier skribis: 

„Esperanto estas idiomo neŭtrala. Ciu homo povas ĝin 
uzi laŭ siaj deziroj. Oni povas ĝin ŝati, kiel rimedon por 
interŝanĝi ilustritajn kartojn aŭ kolektadi poŝtmarkojn. Sed 
ni katolikoj povas konsideri Esperanton, kiel mirindan 
rimedon por faciligi rilatojn kun niaj alilandaj fratoj kaj 
por realigi la vorton de Nia Sinjoro „kaj estos unu ŝafaro 
kaj unu paŝtanto”. 

La ĉefepiskopo respondis, ke li „tre volonte aprobas tiun 
ĉi projekton”, kiu al li ŝajnas „favori la vastigadon de l' 
Evangelio kaj interproksimiĝon de l popoloj”. 

Tiamaniere estis metita fundamento por la plua disvast- 
iĝo de Esperanto inter la franca kaj alilanda katolikaro. 
La diversnaciaj katolikoj de nun estis jam posedantaj sian 
propran esperantistan revuon kaj sian propran esperan- 
tistan societon, devintan zorgi pri la regula elirado de tiu 
revuo, sed bedaŭrinde malmulte pri ĝi zorgintan. La ĉefa 

zorganto kaj direktoro de ambaŭ tiuj ĉi aferoj, kompren- 
eble, estis tiu sama senlaca abato Peltier. 

Dank” al lia sindonemo kaj laboro „Espero Katolika” 
post unu jaro fariĝis el la aldono al „L' Aube” tute sen- 
dependa okpaĝa ĵurnaleto kaj en marto de 1905 ĝi kvar- 
obliĝis atinginte grandecon de 32 paĝoj in-8 kun 4-paĝa 
verda kovrilo. Tia ĝi restas ankaŭ nun; nur ĝia kovrilo 
el kvarpaĝa fariĝis okpaĝa. 

La kunlaborantojn E. K. havis sufiĉe multajn. Sed la 
nombro da abonantoj (komence nur 300) estis nesutiĉa. 
Tiun ĉi bedaŭrindan fakton oni povas klarigi per diversaj 
kaŭzoj. Unue multaj kleraj katolikoj konantaj lingvon lati- 
nan, komune uzatan en la tuta katolika eklezio, ne sentis 
la bezonon de alia lingvo internacia; due multaj sin rilatis 
al Esperanto iom suspekteme, kiel al eltrovaĵo ne katolika. 
Por kelkaj eĉ la kvinpinta esperanta steleto ŝajnis esti 
masona signeto... 

Al ĉiuj tiuj ĉi antaŭjuĝoj estis metita fino per la apostola 
beno, kiun Lia Papa Moŝto Pio X donis al „Espero 
Katolika” la 27-an de Junio 1906. 

Tiu ĉi publika favoro veninta el Romo montris al ĉiuj 
katolikoj, kontraŭuloj de Esperanto, ke la plej alta Eklezia 
estraro trovas en tiu ĉi neŭtrala lingvo nenion mallaŭdin- 
dan aŭ kontraŭan al katolika kredinstruo. 

Kompreneble, abato Peltier, estis ĉarmita per tiu Ĉi favoro 
de la katolika ĉefekleziestro. Li publike dankis !) en la 
nomo de redakcio kaj de ĉiuj siaj legantoj Lian Papan 
Moŝton. Alian apartan dankon sendis li al monsinjoro 
Giambene, prelato-esperantisto en Romo, per kies klopodoj 
la dirita grava akto por la katolika esperantistaro fariĝis 
fakto plenumita. 

La Papa favoro al Esperanto, certe malgrandigis la nom- 
bron da ĝiaj kontraŭuloj, sed plimultigi la nombron da 
esperantistoj katolikaj en mallonga tempo nesukcesis. La 
afero iris per natura vojo, malrapide. Krom Papa beno 
estis bezona alia kondiĉo de sukceso — la energia homa 
laborado kaj uzado de konvenaj propagandaj rimedoj. 


1) Legu E. K. 31. 1—4 p. 

Por la celoj de esperantismo katolika la plej taŭga rimedo 
estis pli proksima konatiĝo kaj pli ofta konsiliĝo inter la 
diversnaciaj esperantistoj katolikaj. Tial, kiam en 1905 
sukcesis organizi la unuan esperantistan kongreson en 
Boulogne-sur-mer, multaj katolikaj esperantistoj volonte 
ekdecidis tien veturi kaj en ĝi partopreni. 

La nombro da konvenintoj estis sufiĉe granda. Diman- 
ĉon, la 5 de Aŭgusto, okazis por ili katolika meso, dum 
kiu la unuan fojon estis kantita himno en Esperanto, 
komenciĝanta per vortoj: 

„El ĉiuj landoj kaj el ĉiuj gentoj 
„Ni kunvenintaj Vin adoras Di”... 

D-ro Zamenhof mem ĉeestis tiun Ĉi unuan „esperantan”” 
meson... 

Vespere katolikaj esperantistoj faris sian kunvenon en 
lernejo de S. Stanislas, kies estro estis pastro-esperantisto 
Joncquet, aŭtoro de fama letero al pastroj rusaj. Abato 
Peltier havis belan paroladon pri universala frateco en 
Kristo, kaj legis historian raporton pri „Espero Katolika”, 
plendante pri ĝia bedaŭrinda financa stato kaj petante ke 
esperantistoj katolikaj mem decidu: ĉu E. K. devas vivi, 
aŭ morti”. 

La kunveno katolika dum la unua esperantista kongreso 
montris al ĉiuj la utilecon de P komuna konsiliĝo. Tial 
oni decidis kolektiĝi ankaŭ la venontan 1906 dum la dua 
kongreso en Ĝenevo. 

Tiu ĉi lasta okazis ĝuste post la solena Papa beno de 
E. K. La katolikaj kongresanoj sentis la devon esprimi al 
Pio X sian respektplenan dankon. Estis sendita konvena 
telegramo: unu al Lia Papa Moŝto, alia al S-ro Renou, 
ĉefepiskopo de Tours, kiu aprobis la agadon de abato Peltier. 

Alia grava okazintaĵo en la Ĝeneva kongreso estis la 
oficiala permeso de tiea katolika episkopo por la prediko 
en Esperanto. 

El aliaj speciale esperantaj aferoj estis priparolataj la 
demandoj pri pli sukcesa propagando de E. K., pri la 
ebligo al direktoro ricevi helpon de pagota sekretario. 
Abato Peltier konsilis precipe du rimedojn de propagando : 

artikolojn en naciaj katolikaj ĵurnaloj por „Esperanto” kaj 
la varbadon de eminentuloj, de estroj katolikaj en diversaj 
fakoj de l' scienco. 

Pastro Quinard raportis pri siaj penoj propagandi E. K. 
inter la hispanaj katolikoj. 

La prediko en Esperanto de abato Peltier faris grande- 
gan impreson sur la ĉeestintaro. La predikon sekvis bele 
kantita esperanta himno: „El ĉiuj landoj”... 

La kongresanoj katolikaj disiris tre fortikigitaj spirite. 

Post la Ĝeneva kongreso tuj komenciĝas pli energia 
esperantista movado inter la katolikoj. La fama katolika 
ĵurnalo „La Croix” donas tre favoran noticon pri E. K. 
Oni tradukas en Esperanto kelkajn ekleziajn himnojn por 
la katolika diservo. Oni komencas zorgi por la eldono de 
katolika preĝareto. Ciuj katolikoj kapablaj kanti estis invi- 
titaj dum la tria kongreso en Cambridge partopreni en la 
aranĝata katolika ĥoro. Unu el katolikaj pastroj movigis 
eĉ la demandon pri la organizo de Internacia Oficejo ĉe 
la Vatikano. Tiu ĉi oficejo uzante lingvon Esperanto povus 
laŭ aŭtoro de tiu ĉi projekto, faciligi la rilatojn de kato- 
likoj nun en Romo kaj farus grandegan servon al la tut- 
monda katolikaro. 

Abato Peltier siaflanke por la ĝenerala kunveno de ka- 
tolikoj dum la tria preparis detalajn projektojn de tri novaj 
katolikaj organizacioj: 

1. Projekton de kooperativa societo por la propagando 
de katolika vero' per Esperanto, similan al angla societo 
de katolika vero, 

2. Projekton de „Frataro de katolikaj esperantistaj pastroj”, 
havanta la celon unuigi la katolikajn pastrojn diversnaciajn. 
por faciligi inter ili per Esperanto rilatojn pri pastraj sci- 
encoj kaj ĉiuspecaj religiaj aferoj, kaj 

3. Projekton de societo „La Abelo Esperantista” — aŭ 
amika unuiĝo de katolikaj komercistoj kaj industriistoj — 
por faciligi al ili la komercajn internaciajn rilatojn. 

La tria esperantista kongreso havis grandegan sukceson. 
La katolikaj kongresanoj ricevis oficialan papan benon. 
Bedaŭrinde pro la malsano ne ĉeestis abato Peltier. En 

ĝenerala kunveno estis nur legita lia letero, en kiu li sci- 
igas pri la intencata fondo de sia Esperanta presejo. 

La kongresanoj ekzameninte la projekton de abato Peltier 
pri la kooperativa societo — trovis ĝin ankoraŭ neoportuna. 
Anstataŭ ĝi laŭ projekto de P-ro Richardson estis fondita 
alia societo sub la nomo „Societo Katolika Internacia” 
(S.K.I.). Kontraŭe la projekton de „Pastra Esperantista 
Frataro” (P.E.F.) oni akceptis unuvoĉe. 

Post la tria, la esperantista movado inter katolikoj 
despli grandiĝas. Multe laboradas belga grupo ,Excelsior”” 
tradukante en Esperanto diversajn katolikajn verkojn. En 
Irlando agadas tre fervora esperantisto P-ro Parker, en 
Francujo tre sukcese propagandas Esperanton inter kato- 
likaj grupoj de junuloj S-ro Cl. Colas. En Ameriko „The 
catholic Home Jurnal” en St. Louis dediĉas multajn paĝojn 
al Esperanto, S-ro Ĉefeĉ fondas esperantistan grupon en 
la Insulo Madeira en tiea. katolika seminario. En Chili sin 
organizas la grupo de ,junularo katolika Chila” k.t.p. 

Abato Peltier antaŭ la kvara presigas en E. K. serion 
da demandoj. La plej notindaj estas jenaj: 

„Kion vi pensas pri la projekto de Internacia Kongreso 
de katolika agado en 1910 per rimedo de Esperanto, 

„Kion vi pensas pri la kreo de Pastra komitato por 
eldoni en Esperanto la Novan Testamenton kun katolika 
komentario. 

„Kiamaniere agadi por kunigi kaj interrilatigi la katolikajn 
komercistojn kaj industriistojn, k.t. p. 

La prezidantecon de ĝenerala katolika kunveno akceptos 
kanoniko Pichot, prezidanto de Instituto de Paco en Monaco. 

La programo de tiu ĉi kunveno dum la kvara en Dresden, 
krom la predikoj kaj kantoj en Esperanto en la preĝejo 
enhavis ankaŭ la demandon pri la aldono a! E.K. dediĉita 
al specialaj teologiaj, filozofiaj kaj bibliaj demandoj, pri la 
adreslibro de ĉiuj katolikaj pastroj esperantistaj kaj pri pli 
taŭga organizado de S. K. I, de P. E. F. kaj de „Abelo 
Esperantista”. 

La kvara, malgraŭ la kontraŭa agado de idistoj, havis 
ankaŭ sukceson. Ĉiuj ekvidis la neceson de pli energia 

agado por la fina sukceso. La ĉefo de katolikaj esperan- 
tistoj, sentante la alproksimiĝantan morton, rapidas orga- 
nizi la redakcian komitaton de E. K. kaj al ĝi transdonas 
sian revuon. Nova komitato resumas la celon de tiu ĉi 
revuo per tri vortoj: „Espero Katolika estos gazeto 19. Kato- 
lika, 29. esperantista, 39. agada“. Kaj plenumante tiun 
promeson ĝi tuj anoncis la daton de la kvina en Barcelono 
kaj komencis igadi la katolikojn multnombre en ĝi parto- 
preni. Bedaŭrinde la 17 de Februaro 1909 mortas en Lourdes 
abato Peltier. Doloro pro tiu grava perdo estis sentata de 
tuta katolika esperantistaro. Unutempe la esperantista 
movado ŝajnis kvazaŭ haltiĝinta inter la katolikoj. Sed 
kompreneble tio ĉi estis nur ŝajno. Tro grandiĝinta ja 
estis tiu Ĉi movado, por ke ĝi povu ĉesi aŭ perei. La lokon 
forlasitan de abato Peltier rapidas okupi novaj junaj 
fortoj, inter kiuj precipe memorinda estas Cl. Colas. Li ne 
sole lerte daŭradis redaktadon de E.K., sed fondis eĉ novan 
katolikan Esperantan organizacion sub la nomo „Katolika 
Esperantista Oficejo“. Jen per siaj leteroj, jen per sia revuo 
li energie agadas por altiri pli multe da katolikaj esperan- 
tistoj al Barcelona Kongreso. Malgraŭ malfavoraj politikaj 
cirkonstancoj la kvina sukcesas kaj la katolika grupo de 
esperantistoj aperis nemalgranda. 

El decidoj de Barcelona kunveno la plej grava estis la 
Jesa solvo de la demando pri la utilo kaj neceso kunvoki 
en Parizo dum la printempo de 1910 la unuan kongreson 
de katolikoj esperantistaj. 

Tiu ĉi decido, kiel vi scias, estis siatempe efektivigita. 
La Katolika Unua havis ankaŭ nemalgrandan sukceson. En 
ĝi interalie estis decidita, ke similaj katolikaj internaciaj 
kongresoj fariĝu periodaj. Pri ili mi eble havas la honoron 
paroli alian fojon. 

Tie ĉi mi nur notos, ke dank“ al tiuj kongresoj la espe- 
rantista movado inter katolikoj estis fortike puŝita antaŭen. 
La ideo de internaciismo katolika tre rapide komencas 
progresadi. La katolikoj pli kaj pli klare ekkomprenadas 
la strangecon kaj nenormalecon de siaj reciprokaj rilatoj. 
Havante ja komunan kredon, la saman patron en la esti- 

minda persono de Roma papo kaj konfesante sian komunan 
fratecon en Kristo, ili tamen ne povis ĝis nun unu alian 
kompreni. Tiu ĉi fakto fariĝis plu netolerebla. Kaj la 
katolika idealo fariĝas pli kaj pli klara: Krom la internacia 
lingvo latina — por la Eklezio instruanta, ili deziras ankaŭ 
havi alian internacian lingvon por la eklezio instruata — 
kaj tiu ĉi dua, nova lingvo internacia ne povas esti ia alia 
ol nia kara Esperanto. Donu Di‘ ke tio ĉi efektiviĝu la 
plej baldaŭ. 
P-ro A. DOMBROVSKI. 


Aldono de la redakcio: 


Por kompletigi supran historiajn detalojn pri nia movado, 
la nuna redakcio de E. K. devas aldoni, ke P-ro DOM- 
BROVSKI mem estas unu el la unuaj Esperantistoj, ke li 
ĉiam fervore laboris por nia afero kaj por nia katolika 
movado kaj por nia kara revuo E. K., por kiu li verkis 
belajn kaj gravajn artikolojn. Ni represas la unuan paĝon 
de la unua numero de „Espero Katolika“, kiu estas ornam- 
ita per tiu ĉi bela poeziaĵo: 


AL LIA PLEJ SANKTA MOŜTO 
PAPO PIO X-a. 


Ĉesis jam viva malgajo publika 

Dio ĝojigis la Kristeklezion: 

Sur trono Petra la mond' katolika 
Salutas Pion. 


Grincu per dentoj infera serpento! 

Nin ne timigas jam via envio: 

Tra l maraj ondoj kaj forta la vento 
Nin gvidos Pio!... 


Oni diradu, ke Petra la Ŝtono 

Jam detruiĝas, fariĝas nenio... 

Granda mensogo! Jen sankta la trono 
Kaj sur ĝi Pio!.., 

Tial laboru sen tim' kristanaro 

Ĝis kiam estos, laŭ vorto de Dio: 

Unu paŝtisto kaj unu ŝafaro... 
Vidu ĝin Pio!... 


I8 - IX - 08. P. A. DOMBROVSKI. 


(El Espero Katolika. No. 1, Oktobro 1903, paĝ. 1.) 


Ekskursoj kaj Pilgrima Vizito 
al la 
Sanktaj Lokoj de l” Eterna Urbo. +) 


Pri la „Eterna Romo” skribi oni petis al mi, mi la sim- 
pla proza hometo el la neĝkovrita montaro de P Svislando, 
mi la ŝtona postulanto de iu ferma kaj ne senorde ŝanĝ- 
ebla regularo, mi, la ligne pensanta kaj jam alimaniere su- 
fiĉe okupita Juristo en mezo de tiel multnombra filozofa 
sciencularo, kiuj pli bone povus trovi la ĝustan vorton por 
pentradi per kuraĝegaj strekoj la belaĵojn kaj mirindaĵojn 
ĉiujn, pri kiuj la plej lertaj poetoj de P mondo jam tiel 
mirege kantis. Estas preskaŭ ironio de l” sorto kaj ironio 
despli rimarkinda, ju pli eĉ la plej fama kaj mondkonata 
poeto de l' germana lingvo, GOETHE, kiam li verkis siajn 
memorfoliojn pri Romo, en infana modesteco konfesis: „ne 
estas eble, skribi pri la eterna urbo ankaŭ nur unu linion, 
kiu estus inda je ĝi, el vidpunkto de la grandaj historiaj 
faktoj, kiuj en la daŭro de pasintaj jarmiloj por la histo- 


1) Mi tiu-ĉi-loke dankas D-ron LEHNER, ke li konsentis esti la 
raportisto de niaj ekskursoj. Li faris sian taskon bonhumore, ofte 
laŭ sprita kaj humorista maniero. Mi do opinias, ke ĝi plaĉos al 
niaj legantoj, kvankam la stilo ne estas ĉiam la internacia Esper- 
anta stilo kaj la frazkonstruo estas ofte iom tro komplikita. Por 
korekti kaj ŝanĝi tiujn du aferojn en la manuskripto, mankis al mi 
la tempo, ĉar mi ricevis ĝin en la lasta momento; kaj mi ne vol- 
onte prokrastus la raporton pri niaj ekskursoj. Pro tio la legantoj 
senkulpigu nin kaj konsideru nian bonvolecon. (Noto de la Redakcio.) 

riulo sin aliĝis al ĉi tiu sankta lulejo de l Eŭropa vivo kaj 
kulturo.”” 

Sed ĝuste mi nun estas kiel ĉiam, ankaŭ en ĉi tiu mo- 
mento denove .la mizerindulo, kiu estas kondamnita, sin 
prezenti al mokaj ŝercoj de saĝaj legantoj, mi, kiu ĝuste 
en lastaj tagoj, kiam mi devus komenci Ĉi tiun raporton, 
tute forgeseme, per Fraŭlino en Germanujo, irinta al anti- 
alkohola kongreso Milanon, resendis al mia frato en Italujo 
la gvidlibron, en kiun dum nia restado en Romo mi faris 
diversajn notojn kaj memorsignojn. Estas tial, ke nun, en 
lasta momento permesita por ĉi tiu glora raporto, mi tute 
sen ia helpilo kaj nur fidante mian butonitan kapon kaj la 
duonan dekduon da gvidvortoj en mia notlibreto, mi dev- 
ige skribas preskaŭ parkere senhalte pri la „Eterna Romo” 
kaj ĝiaj monumentaĵoj. Kaj kial mi scias, ke multfoje jam 
senpensa babilado enhavis unu aŭ l' alian bonan ideon, 
kaj ofte jam estis pli favore akceptita la bona intenco, ol 
la rilate malpli bona verko, pro tio ankaŭ en obeema sento 
kaj modesta ĉirkaŭumo la hodiaŭan vesperon liberan mi 
pasigas, klopodegante plenumi laŭ povo kaj permeso de 
P nuna forflugema momento mian devon ŝuldan al la 
amikaro de l' Roma kongreso, per repenso kaj repensigo 
en kelkaj rimarkoj laŭ nia tagordo pri la pilgrima vizito 
de la papurbaj lokoj, kiuj interesas ĉiun kristanon, kaj 
katolikon kaj kulturamikon. 

Plenigonte do tiamaniere la jam al mi fiksitajn paĝojn 
de nia gazeto kun ĝiaj sufiĉe malmultaj abonantoj, ') mi 
sentas samtempe treege la maleblecon, fari uzon de iuj 
bildoj, kiuj povus helpigi la legadon de miaj repensigoj. 
Ŝajnas pro tio, je la vidpunkto de la al mi speciale komi- 
siita tasko, nur unu, la jam nomita, vojo irebla, se ne tute 
senfrukte estu la legado de senenhavaj diraĵoj, kaj nur unu 
irinda, por ankaŭ nur iomete kontentigi la esperantajn 


1). Esperante, ke D-ro Lehner dum kelkaj numeroj de E. K. 
daŭrigos sian interesan raporton, mi samteimpe csperas, ke li poste 
povos konstati, ke ĉiuj legantoj de E. K. intertempe varbis tiom 
da abonantoj, kc la fino de lia raporto estas legata de sufiĉe mul- 
taj abonantoj. (Noto de la Redakcio). 

rememordezirulojn t. e. la akurata unutona spirita reproduko 
de la faritaj ekskursoj, tago post tago, paŝo post paŝo. La 
pacienco de la legontaro eble despli povas atendi, ju mal- 
pli mi trovos okazon, dirin ion pri laborkunvenoj. 


Romo, la 4-an de Septembro 1913 (Jaŭdo): 


S. Maria Maggiore („La plej granda preĝejo dediĉita al 
Maria, patrino de Jesuo”) — S. Pietro in vincoli („S. Petro 
en ĉenoj”) — Colloseum („elparolu: Koloseo”). 

Ne estis la „Porta del Popolo” (Pordego de la popolo), 
kiu al ni malfermis la eternan urbon, kiel en tempoj pli- 
fruaj kaj ne ankoraŭ konintaj fervojojn, kaj ankaŭ ne estis 
S. Pietro. (Preĝejo de S. Petro), la Cefpreĝejo de Romo 
kaj de P mondo, monumento kvazaŭ farita por la daŭro 
de eternaj tempoj, kiu estas kaj restos la unua viddez- 
iro de ĉiu Roma”n pilgrimanta katolikaro, kaj kies grand- 
eco estus povinta vidigi al ni, jam en la unuaj momentoj, 
la tutan centron de eksteraj simboloj de la vere internacie 
kaj tutmondinde konstruita katolika penso. Anstataŭ tio, 
la unuaj paŝoj en Romo nin kondukis tra la Piazza Barbe- 
rini kaj la „via delle quattro fontane” al la „Piazza del 
Esquilino”, kie bonege estas lokita la „Chiesa di S. Maria 
Maggiore”, la kvara Patriarha Basiliko kaj unu el la plej 
interesaj preĝejoj de Romo, dankanta sian ekzistadon al 
miraklo simila al tiu okazinta en 1826 al Franco Migne, 
al kiu aperis grandega kruco al ĉielo. En Romo, nome en 
la nokto de la 4-a—5-a de Aŭgusto del” jaro 352, la Papo 
S. LIBERIUS kaj riĉa urbana privatulo Johannes Patricius 
vidis samtempe la saman aperaĵon t. e. la sanktan virgul- 
inon, kiu ordonis al ili, konstrui templon en la loko, kie 
ii estus vidontaj freŝan neĝon. Fakte la sekvintan tagon 
matene ili vidis laŭ la rakonto historia ĉi tiun miraklon en 
mezo de la somero, kie nur tre malofte eĉ dum vintro oni 
vidas feĝon kaj kie ni ankoraŭ en la unuaj semajnoj de 
“Septembro 1913 tiom ŝvitis kaj kaŭze de varmego suferis, 
neĝon sur la monteto de „Eskvilino”. La Papo mem faris 
la plandesegnojn de la konstruota preĝejo en la „Aŭgustan 
neĝon” kaj la riĉulo pagis la elspezojn. Laŭ la nomo de 

la konstruinta Papo la preĝejo unue estis nomita „Basilika 
Liberiana””. Kiam la Papo SIXTUS la III-a en la jaro 432 renovi- 
gis la basilikon, ĝi estis nomita: „Sancta Maria ad nives” 
(S. M. ĉe l neĝo) kaj datas de ĉi tiu tempo la ankoraŭ 
hodiaŭ en katolikaj rondoj regule tenita memorfesto. Pli 
malfrue oni kreis la nomon: „Sancta Maria Maggiore (t.e. 
la plej granda)”, ĉar ĝi estas la plej granda el ĉiuj 26 
preĝejoj dediĉitaj en Romo al la patrino de l' Savinto. La 
interno ricevis de P Papo Benedictus la XIV-a du seriojn 
da kolonoj, la pli malsupra de la jonika, la pli supra de 
la dorika stilo. Ĉi tiuj kolonoj el blanka marmoro dividas 
la tutan placon en tri partojn, kies meza estas la plej lum- 
igita. Oni kredas, ke la kolonoj estas prenitaj el la tiama 
templo de la romana pagana diino Juno. La mosaika laboro 
el la 7-a jarcento, signifante diversajn bildojn de Krist- 
nasko kaj epizodojn el la tempo de la Apostoloj, reprez- 
entas grandan- arton kaj monvaloron. La plafonon de la 
meza „Ŝipo” Alekzandro la VI-a en la jaro 1500 orumigis 
per la unua oro, kiu estis portita el Ameriko kaj parte ankaŭ 
el Hindujo. Cetere ĉiuj samtempe memoros pri la bela 
portreto de la Virgulino sur la altaro en mezo de la „Con- 
fessio”, pentrita de „Sanluca” (elp. „Sanluka”), almetita sur 
fondo de Lapislazzuli kaj ĉirkaŭaĵo de multvaloraj ŝtonoj, la 
tuto portita de kvar anĝeloj el bronco orumita. En formo 
de reliefo, ankaŭ tute el bronco orumita, estas vidindega 
la desegno de la miraklo de la neĝo, kaŭziginta la kon- 
struon de ĉi tiu Diodomo. Ambaŭflanke sin trovas la kapeloj 
de l! Papoj Paŭlo la IV-a kaj Siksto la V-a. La lastnomita 
estas unu el la, en Romo, hodiaŭ ĉe la popolo plej konitaj 
Papoj de l” historio. Tial la Romanoj tiel estimas respekt- 
time la posedon de lia tombejo kaj pro ĝi samtempe ĉi 
tiun preĝejon. La Obelisko ĉe la S. Petroplaco, ĉirkaŭ kiu 
sin teksis tiom da rakontetoj kaj pri kiu pli poste ni speciale 
parolos, estas egalmaniere de li alportita kaj starigita. Ĉi 
tie nur tiom ni koncedas da loko al la multaj rakontaĵoj 
pri Siksto la V-a, kiom nepre postulas la bezono, por ne 
tute silente preterpasi la memoron de ĉi tiu eklezia kaj 
princa grandulo. Estis en ltalujo jam je liaj vivtempoj 


290 ESPERO KATOLIKA 


multa popolaĉo, rabistoj kaj bandistoj, kiuj ne havis ian 
senton por ordo kaj regula laboro kaj vivo, sed plie mal- 
trankviligis sian ĉirkaŭaĵon kaj malebligis la kvietan evo- 
luon de regnana bonfarto. La policanaro — kiel ankoraŭ 
hodiaŭ diversfoje kaj diversmaniere okazas — jam tiam 
ne sukcesis, malhelpigi la praktikojn de la kanajlaro.: Tial 
li decidis, sin mem en propra persono maske vestita altrudi 
al la bandistoj por 8 tagoj, por tiamaniere sciiĝi pri la 
kaŝejoj Kaj embuskoj plej danĝeraj. Laŭ la tradicio li nun 
tiel bonege sukcesis, ke jam post kvin tagoj li estis gajn- 
inta ia ludon kaj reiris kun la jam duone akirita venko 
kontraŭ la malbonuloj. Estis ĉi tio laŭta senvorta riproĉo 
por la policanaro tiutempa. 

Alifoje, kiel oni rakontas, li iris maskita iun vesperon je 
malfrua horo ĉe multplendita malbenantema trinkejmastro 
Z. — tute proksime de la „Piazza Barberini” kaj de nia 
estinta loĝejo — por sin konvinki mem pri la vereco de 
la rilataj plendoj. Estinte alveninta en la trinkejaĉo, li pre- 
nis seĝon flanke de iu trinkulo kaj mendis diversajn kvi- 
nonojn da vino unu post la alia, por kolerigi tiamaniere 
la kartludantan mastron. Fine ĉi tiu lasta sin sentis tiel 
multfoje ĝenita ĉe lia ludo, ke li pensis kaj eĉ sufiĉe laŭte 
sin plendis, malbenegadante treege kontraŭ la gasto, kial 
tiu mendis ne unu aŭ du litrojn kune, sed anstataŭe nur 
ĉiam kvinonon. La gasto ne diris ion, sed foriris silente. 
Tamen la konsekvencoj ne forrestis por la malsaĝa mal- 
beninta mastro. Kiam li ekvekiĝis la postvenintan matenon 
tute frue, li aŭdis batojn de marteloj antaŭ sia domo, kie 
oni estis jam konstruinta pendigilon el ligno kaj al dem- 
ando, kion signitus la martelbatoj, li recevis de la labor- 
intoj la respondon, ke laŭ ordono de l Papo, de li la 
vesperon antaŭe tiel malbenita, oni jam estis komencinta 
konstrui la pendigilon por la malbenantemulo de P urbo. 

Mi nun tute ne kredas ĉiujn epizodojn, kiujn oni rakon- 
tas en Romo per popola buŝo pri la antikvaj kaj mezjar- 
centaj tempoj de Roma laika aŭ klerika historio, sed unu 
ŝajnas al mi certa, ke tiaj rakontoj plej laŭte diras al ni, kiel 
la rilataj eminentuloj sin okupis pri la regnado de l tiama 

popolo kaj kiel ankoraŭ hodiaŭ paro da Romanoj taksas 
la ordosenton kaj ordobezonon de Siksto la V-a. Ĉu vi 
nun ne kredas, kion mi diris plisupre, ke la Romanoj an- 
koraŭ en niaj tagoj ricevas „respekton” jam de la nomo 
mem de la longtempe mortinta Papo? 

Sed, preskaŭ troon nun mi flanken paroladetis. Ĉar an- 
koraŭ ni estas en la Preĝejo de S. Maria Maggiore kaj 
la ĉiuloke samkarakteraj veturilistoj nepacience nin aten- 
das ekstere, por konduki nin al S. Pietro in Vincoli. Bone, 
ke tri Ĉiam malfermitaj pordegoj nin invitas foriri post la 
regula pilgrima preĝo. Kvara pordego nur okaze de Jubileoj 
papaj kaj ekleziaj malfermiĝas por mallonga tempo, kie 
ĝis 1871 la papoj benis „urbem et orbem” (la urbon kaj 
la tutmondon) starante ĉe ĉi tiu pordo, la unuan fojon 
post la elekto. Kvina pordo nur al fremdulo ŝajnas ekzisti, 
fakte nur estas signo de pordo, kaŭze la harmonio de l” 
stilo de P konstruinto uzata kiel blinda stililo. Fine la for- 
irintulo rimarkas la kvadratforman sonorilejon de ľ turo 
(1376) super la mezo de la preĝejo kun parte ogivaj kaj 
parte rondaj fenestroj. Oni diras, ke ĝi estas la plej alta 
ripozejo de sonoriloj. Ĉu ĉiuj ĝin vidis? Iomete karakter- 
izas la gvidmanieron de niaj gvidantoj, ke ni foriris la 
saman pordon, tra kiu ni estis irintaj. Aŭ ĉiuj scias, ke S. 
Maria Maggiore havas du fasadojn, unu suden kaj la alia 
norden, la ĉeffasadon tute direkte kontraŭmetita al la 
„Trinita dei monti”, kun la grandioza super- kaj ĉirkaŭ- 
rigardo de unu el la plej belaj placoj de l' urbo, kaj ali- 
flanke la travertinfasado. Ĉe la lasta ni estis alvenintaj kaj 
foririntaj. Ĝis revido! 

Per la „Via Merulana”, mallarĝa kaj maldekstre je alta 
muro flankigita, laŭlonge la malnova pordego de S. Pra- 
sede, okcidenten kaj preskaŭ la „via dei zingari” (vojo de 
la ciganoj) kruciginte, ni trapasis S. Martino al Monti (S. 
Martino ĉe la montoj) preĝejo tute proksime ĉe la „termi 
di Trajano” (Banejoj de Trajano), konstruita en la jaro 
500 je honoro de S. Martino el Tours de iu Symmachus, 
kie jam Silvestro (314—335) en la domo de Equitius star- 
igis preĝdomon. En la jaro 1650 okazis renoviĝo kun bri- 

lego. De ĉi tie nur mallonga vojeto de S. Pietro en Vin- 
coli, paralelstrato de „via S. Lucia”, nin invitis al vizito 
de la samnoma preĝejo „S. Pietro in Vincoli” (S. Petro en 
ĉenoj). Ĝi estas konstruita jam 442 de la imperiestrino 
Eudoxia (elparolu: Eŭdokzia) kaj de ŝi ankaŭ donacita kun 
la ĉenoj, per kiuj siatempe S. Petro estis enkatenita. Jen 
la kialo de la nomo de la preĝejo. „La Petraj Cenoj” estas 
konservataj en la sakristio. Kopioj de la katenoj en formo 
de poŝhorarkatenoj, portataj multfoje de pastroj — estas 
aĉeteblaj samloke, se mi ne eraras, je 0,4 Sm. En la jaroj 
556, 681, 780 oni regule ŝanĝis la stilon de diversaj partoj 
de ĉi tiu preĝejo. Plibeligita ĝi estis speciale en la jaro 
1476 de Sikstus la IV-a kaj dum la jaroj 1503 ĝis 1513 de 
Julius la Il-a. Estis sub la regno de Julius II, kiam li fariĝis 
kardinalo, ke li konstruigis „Sangallo”, la, ankoraŭ hodiaŭ 
loĝatan, monaĥejon, kie troviĝas nun ankaŭ la fizika-ĥemia 
fakparto de l universitato. Kaŭze de la diversaj supre 
nomitaj renovigoj kaj stiloj, ĝi taŭgas por tio plej bone; 
kiel nura monumenta domo ĝi nur sentigus malbonan 
guston al la vizitantaro. Dorikaj kaj jonikaj kolonoj estas 
kiel eble plej malbone lokitaj. Cetere estas tamen vere, 
ke oni serĉis imultmaniere altirigi la pilgrimantojn, unue 
per la arta kaj bongusta, grandioza kaj multvalora tom- 
bejo de Julius la Il-a, farita de Michel Angelo kaj komence 
destinita por „S. Pietro”, kie nun sin trovas la „,„ Pieta”. 
Pli poste pro troa laboro de l' majstro ĝi estis plimalaltig- 
ita de l „Mausoleo” al la nura murdekoraĵo. Tial, nur la 
tri malsupraj statuoj, restis tute la verko de grandulo inter 
la skulptistoj de la mondo. En mezo Moses, la plej 
kuraĝega kreaĵo de moderna arto, reprezentante la plej 
potencan afekcionon, la vire sed pene venkitan koleron 
pri la malsaĝeco de l' popolamaso adorinta la oran bovidon. 
Per la dekstra mano li ŝirmas la malestimitan leĝtabulon 
kaj prenas samtempe la hararon de sia barbo, kiu simile 
al marondoj ondegas super liajn genuojn. La maldekstra 
mano, premita kontraŭ lia korpo, signifas la preskaŭ ne 
devigitan ripozon. Ĉi tiu kapo ekscitita, forta, tiel mal- 
granda kaj tamen tiel energia, ĉi tiu lingvo laŭta en la 

tuta muskolaro, la vejno ĉe la kolo, la vestaĵo ĉirkaŭ la 
fama dekstra genuo, ĉio tio estas antaŭsentita korpigo de 
la nova forta popola vivo kaj sento kaj kredo de P kom- 
encanta tempo. ,„Moses” signifas ankaŭ ion el la ideala 
penso de la granda Papo Julius la Il-a. Bedaŭrinde nur 
estas, ke „Moses” ne trovis la ĝustan lokon kaj senvole 
oni pensas al la Dia malpermeso, kiun Moses ricevis tiam 
de P Sinjoro, li nur devis esperi, iam vidi la „laŭdatan 
landon”, sed eniri en ĝin ne estis permesata al li. Tial li 
estas en „Pietro en Vincoli”? anstataŭ en „S. Pietro” ĉe P 
Vatikano. 

Tute proksime de ĉi tiu sanktejo — jen la miraklo por 
la fremduloj en Romo, ke ĉiuj monumentoj tiel multnombraj 
kaj tiel diferencaj estas preskaŭ unu tute flanka al alia, 
sen ke oni povus vidi la unu estante ĉe la alia, unu 
kaŝanta la alian —- troviĝas, nur per la „Via pulveri- 
era” (Vojo de polvo”, kvazaŭ se alie, ekzemple sur la 
Via Appia ne sin trovus polvo!) interspacita, la plej granda 
profana monumento de l' antikva mondo, la monstra am- 
fiteatro de P antikvaj Romanoj. Ci tiuj muroj, ĉi tiuj ŝtonoj, 
kiom ili povus diri ĉe l' lumo de l luno: kaj ĉe l' bruego 
de bestoj. Ci tiu multfoje jam estinte eĉ besta scenejo de 
senanimaj, iom post iom krueligintaj imperiestroj el la 
plej malhelaj tempoj de la brila kaj ĉiopova regno de P 
tiama mondo. Jen, kion diris la germana Goethe pri P 
koloseo (la vorto signifas laŭ germana lingvo ekstraordinare 
grandan konstruaĵon): „Nun, vidinte la Koloseum, mi ko- 
mencis ĝojiĝi pri la Romaj monumentoj. Historio, enskriboj, 
antikvaj moneroj, ĉio aĵoj, pri kiuj antaŭe mi tute ne 
interesiĝis, renkontas min nun vivaj kaj salutas min. Kio 
okazis al mi en la naturscienco, tio nun ankaŭ ĉi tie, ĉar 
estas ĉi tie, kie aliĝas la tuta historio kaj mi sentas hodiaŭ 
la duan naskiĝtagon, veran renaskiĝon”. l 

Kaj vere kaj efektive estas ĝi silenta kaj samtempe la 
plej vortriĉa monumento de Roma grandeco estinta kaj 
Roma karaktero dum la flortempo de l imperiestraro. Por 
gladiatoraj ludoj kaj luktoj kun sovaĝaj bestoj, kreita je 
mire laŭcelaj konstruoj, ĝi superis ĉiun similaĵon kaj ĉi 

tiu fakarto efikis la plej multe antaŭ la mondregnestro kaj 
antaŭ la popolo, kiu adoris la forton, kiu sin mezuris ĉe 
sangaj ludoj kaj vivdanĝeroj. La gladiatoraj ludoj nome 
estis la anstataŭantoj de la popolkunvenoj de la respubli- 
kaj tempoj, kun tasko, konservi zorgeme la bonan humoron 
de l” popolo. Estas pro tio tre karakteriza, ke eĉ la ŝparema 
Vespaziano konstruigis ĉi tiun plej grandan amtiteatron 
de l” Roma regno, kaj ke la bonula Titus (80 post K.n.) 
ĝin enaŭguris. Laŭ ĉi tiuj ambaŭ imperiestroj oni kreis la 
nomon „Flava amfiteatro”. La nomo „Koloseo”” datas nur 
el la 8-a jarcento. Pri dek aliaj nomoj estas disputo inter 
la lingvistoj koncerne la kialon de ĝuste tia aŭ tia nomado. 
La hodiaŭa vizitanto vidas pli ol la duonon de la tiama 
Travertinkonstruaĵo — eĉ en ruina formo ankoraŭ de gran- 
dioza efiko. La elipsa ekstera flanko havas ankoraŭ alte- 
con de 48!/, metroj, akson 188 metrojn longan kaj 156 
metrojn larĝan. Elipso de 524 metrojn ĉirkaŭuma mezuro. 
80 arkpordegoj enirigas pli ol 80.000 personojn en malpli 
ol duona horo. La seĝoj, nun senigitaj de la iama marmora 
vestaĵo, estis tute apartigitaj, ĉiu ŝtupo malantaŭen havis 
malgrandajn apogilojn, kiuj ebligis al la plisupresidiĝantoj 
surmeti agrable ilian piedojn sur ili. Ĉiuj 87.000 seĝoj vidi- 
gis al la ĉeestinto tute direkte la tutan scenejon. La seĝ- 
serioj formis ovorondajn elipsformojn, komencantajn sube 
ĉe la areno ĝis la murkapitelo, kie ankoraŭ estas videblaj 
hakiloj por ebligi la pendigon de akvopenetreblaj drapegoj. 

La rangordo de la seĝoj estis tia, ke unu prezentiĝis 
disigita de l' alia. Plej sube la imperiestraj seĝoj, nur 5 
metrojn altigitaj de l planko de l” areno, kontraŭ iuj ajn 
atencoj de malamikoj aŭ bestoj ŝirmitaj de 5 metrojn alta 
remparo. Ci tie sidiĝis ankaŭ la sinjorinoj de la imperi- 
estra familio kaj la akompanantaro. Apude sur honorseĝoj 
la Senatoroj en festa ornato, la Vestalinoj, okaze ankaŭ 
fremdaj reĝoj kaj la ambasadoroj. Poste sekvis la seĝoj 
por la kavaliroj kaj iliaj familioj, malantaŭ ĉi tiuj la regn- 
anoj liberaj en blanka togo (simbolo de libereco). La tria 
kaj lasta etaĝo (summa cavea) estis disigita de la mal- 
plialta seĝaro denove per 5 metrojn alta muro (nomita: 

Balten), havis pli krutajn ŝtuparojn kaj ebligis la eniron 
al la ĝenerala ne rekte sklavigita popolo. La plej lastaj 
seĝoj de l' plej supra etaĝo, kovrita de veltoloj estis je 
dispozicio de la sinjorinoj, servitaj de sklavoj. Laŭ la rilata 
stato de l” suno la veltoloj povis esti forprenitaj aŭ tute 
etendigitaj super la tutan Koloseon. La „Arena” estis farita 
per bretara planko, ripozinta sur larĝaj muroj. La pli 
subenejo formiĝis el diversaj apartigoj, kiuj servis parte 
kiel maŝinejo, „Naumaĥejo”, akvujo kaj parte kiel kaĝoj 
por la sovaĝaj bestoj furiozaj. Estas vere nur domaĝe, ke ĉe 
nia ĉeestado mankis la lunlumo necesa por revi pri antikvaj 
pasintaj kaj ne plu revenontaj tempoj kun iliaj apartaj 
ĝojoj kaj doloroj, fortoj kaj malfortoj, espero kaj malespero. 


D-ro LEHNER, 
St. Gallen (Svisujo). 
Daŭrigota. 


Oficialaj Sciigoj. 


Al la I. K. U. E.-anoj. 


„Nia Kvara” en Romo komisiis al ni verki projekton de 
Regularo de I.K.U.E., por esti diskutota kaj akceptota de 
„Nia Kvina” en Lourdes. La kongreso aprobis, ke ni povos 
aligi al ni helpantojn en tiu afero. 

Ni eksciis, ke P-ro Poell estas unu el la personoj, al 
kiuj „Nia Tria” en Budapest petis, verki projekton de 
regularo de I.K.U.E., kaj ke li dum tiu ĉi jaro, interkon- 
siliĝante kun aliaj, elverkis bonan projekton, kiu povos 
esti la objekto de antaŭdiskutoj en nia organo „Espero 
Katolika”. | 

Ni do akceptas la helpon de P-ro Poell, kaj petas lin, 
publikigi kiel eble plej baldaŭ lian projekton en E. K., por 
ke ĉiuj I.K.U.E.-anoj havu okazon, diri sian opinion pri 
ĝi. Tiel la demando de Regularo de I.K.U.E. bone estos 

preparita antaŭ „Nia Kvina”, en kiu oni povos fiksi kaj 

aprobi la. definitivan tekston kaj akcepti ĝin kiel Oficialan 

Regularon de I.K.U.E. 

La Prezidanto de I.K.U.E., 

Patrick PARKER. 

La Ĝenerala Sekretario de 1.K.U.E. 
Jakobo BIANCHINI. 

(dato) La 6-an de Oktobro 1913. 


Por plej baldaŭ plenumi la supre esprimitan deziron de 
nia ŝatata Prezidanto kaj Sekretario, mi jam en tiu-ĉi 
numero de E.K. publikigas mian Regular-projekton. Ĝi 
estis jam verkita antaŭ „Nia Kvara”, sed la subita morto 
de Pastro Richardson malhelpis la transsendon al li. Do 
nun, laŭ volo de nia Estraro, mi prezentas la projekton al la. 
interesiĝantoj. 


Statut-projekto pri la 
Internacia Katolika Unuiĝo Esperantista (I.K.U.E.). 


I. Nomo kaj sidejo. Je la unua de Aprilo 1910 estas 
fondita en Pariso la internacia ligo de Katolikaj Esperant- 
istoj nomita „Internacia Katolika Unuiĝo Esperantista”. 

La sidejo de I.K.U.E. estas la urbo, kiun loĝas la sekre- 
tario ĝenerala. | 

Il. Celo. La celo de Il.K.U.E. estas per Esperanto kiel 
eble plej efike servi la interesojn de P Katolikismo. 

Il. Rimedoj. Por atingi tiun-ĉi celon, I.K.U.E. uzas ĉiujn 
honestajn rimedojn, precipe: 

starigi naciajn aŭ regionajn katolikajn esperantistajn ligojn 
en diversaj landoj; 

okazigi kongresojn, por priparoli katolikajn interesojn; 
- fari enketojn pri diversaj movadoj, demandoj, k.t.p., kiuj 
interesas la Katolikismon ; 

eldoni revuojn, librojn, kaj aliajn presaĵojn; 

fondi informejojn en ĉiuj landoj. 

IV. Monridemoj. La aliĝinta ligo pagas minimume 10 
spesdekojn jare po membro. Aliaj monrimedoj konsistas el 
gajnoj de vendaĵoj, donacoj, k.t.p. 


OFICIALAJ SCIIGOJ 297 


La kotiza jaro komencas la 1-an de Januaro kaj finiĝas 
la 31-an de Decembro laŭ la Gregoria kalendaro. 

V. Espero Katolika estas la oficiala organo de I.K.U.E. 

VI. Anoj de I.K.U.E. estas nur Katolikaj Esperantistaj 
Ligoj, kies regularon aprobis la Estraro de I.K.U.E. kaj 
kiuj, per speciala komisiono kunlaborante por efektivigi la 
celon de I.K.U.E., pagis kotizon difinitan en Art. IV. 

Ligo aliĝonta devas havi minimume 20 membrojn. 

En landoj, kie ne ekzistas ligo, estos starigataj kores- 
pondantoj el la abonantaro de E. K. 

VI. Estraro. El la prezidantoj de la specialaj komisi- 
onoj kaj el unu reprezentanto de tiuj komisionoj konsistas 
la internacia komitato. Tiu komitato elektas el siaj mem- 
broj prezidanton, ĝeneralan sekretarion, kaj laŭbezone 
kasiston, kiuj kune konsistigos la ĉef-estraron. 

La membroj de la ĉef-estraro renoviĝos post ĉiu periodo 
de tri jaroj, sed la ĝenerala sekretario konservos siajn 
funkciojn dum kvin jaroj. | 

La estrarmembroj estos elektataj dum la ĝenerala kun- 
veno de I.K.U.E. Ĉiuj estas reelekteblaj. 

VII. Ĝenerala kunveno. La ĝenerala kunveno de la 
internacia komitato okazos dum la internacia katolika kon- 
greso de esperantistoj, aŭ en kia ajn favora cirkonstanco, 
laŭ decido de l” ĉef-estraro, supoze ke en iu jaro ne okazus 
internacia katolika kongreso. 

La membroj de la internacia komitato rajtos voĉdoni pri 
internaj aferoj por tiom da voĉoj, kiom ili reprezentas po 
100 aŭ po parto de 100 membroj almenaŭ deksesjaraj kaj 
pagintaj sian kotizaĵon; sub la jena rezervo, ke neniu mem- 
bro donis pli ol dek voĉojn. Pri ne-internaj aferoj oni 
voĉdonos po nacio. 

La decidoj estas valoraj post jeso de la plimulto de la 
voĉdonantoj. 

Ĉiu internacia komitatano, kiu ne eblas partopreni la 
kongreson povos, kun permeso de sia nacia komisiono, 
transdoni siajn rajtojn al unu el siaj kunkomitatanoj. 

IX. Krom tiu-ĉi Fundamenta Leĝo ekzistas „detalara 
Regularo”, kiu aranĝos ĉion, kio devas esti difinita por 

bone funkciigi la I.K.U.E. En tiu Detalara Regularo nenia 
precizigo kontraŭstaru al tiu-ĉi statuto fundamenta. 

X. Sanĝoj en la Statuto: La statuto estas ŝanĝebla 
post la propono de la ĉefestraro, aŭ de iu ajn membro de 
la internacia komitato rajtigita de la ?/, de la plenaĝaj 
membroj de sia nacia komisiono, pagintaj sian kotizaĵon. 

Tiu propono devas esti sendita al la ĉefestraro tri mona- 
tojn antaŭ la ĝenerala kunveno de I.K.U.E. 

La voĉdono estas nur plenvalora, se la voĉdonintoj repre- 
zentas la ?/ de la plenaĝaj membroj pagintaj sian kotizaĵon. 

XI. Ĉesigo de la Unuiĝo. La ĉesigo efektiviĝos en la 
kondiĉoj de la antaŭa paragrafo. 

Okaze de interkonsentita aŭ devigita ĉesigo, la ĉefestraro 
plenumas la likvidon kaj la disdonon de la posedaĵoj. 

Rimarkoj pri la Regular-projekto. 

Jen do projekto, pri kiu la legantoj de E. K., la stari- 
gontoj de forta Katolika Ligo, povos pridiskuti en la sek- 
vontaj numeroj de nia ŝatata periodiko; ankoraŭ naŭ 
monatojn ni havas antaŭ Nia Kvina, sufiĉe da tempo por 
bonege sciiĝi pri ĉiuj Opinioj. 

Unu el la ĉefpunktoj, je mia vido, estas la stariĝo de 
naciaj aŭ regionaj grupoj aŭ ligoj. La unua demando de 
kelkaj interesiĝantoj estos: ĉu ĉie naciaj ligoj estas eblaj? 
Mi respondas: jes, ĉie. Kaj ne nur eble, sed ankaŭ dezi- 
rinde. Mi memorigas vin je la vortoj skribitaj de nia en 
Kristo ripozanta Patro P-ro Richardson, en „Belga Katoliko”: 

„Ni estas katolikoj kaj ni estas esperantistoj. Kiel espe- 
rantistoj ni deziras daŭrigi niajn intimajn - amikajn inter- 
rilatojn kun ĉiuj aliaj gesamideanoj... . Sed ni estas 
ankaŭ katolikoj, kaj estas, kompreneble, nia devo servigi 
Esperanton tiel kiel ĉiun alian kreitaĵon, al la plej granda 
gloro de Dio. Same kiel la kuracistoj, la presistoj, la labo- 
ristoj, la komercistoj servigas Esperanton al siaj apartaj 
interesoj, kaj pri tio formas apartajn societojn kaj ligojn, 
ĉe kiuj Esperanto tute ne estas la celo sed nur rimedo, 
nur mirinda lingvilo, per kiu ili povus multhelpi, multpro- 
gresigi siajn proprajn anojn, — same la katolikoj servigas 
kaj pli kaj pli servigos la mirindan helplingvon en la ĉiu- 

taga vivo por la Dia regno sur la tero, t.e. la „Sankta 
Katolika Eklezio”. 

Pastro Richardson skribis tiel por klarigi sian deziron, 
ke la Belgaj Katolikaj Esperantistoj formu katolikan Ligon. 
Tiu kialo taŭgas ĉie, kie estas katolikoj, mi pensas. 

Kiom ankaŭ nia unua internacia Prezidanto ŝatis la ligon : 
Nederlanda Katoliko! „Tie, li skribis, ĉio estas admirinde 
ordigita. Ciu grupo dependas de la Eklezia Aŭtoritato 
kaj havas Pastran Direktoron, nomata de la Episkopa 
Moŝto mem.” (Belga Katoliko, Aprilo 19183, p. 6.) 

Kiam la Nederlanda Kardinalo, de kiu ĉiu Esperantista 
Katoliko konas la diron, ke „Esperanto multe servos al la 
Eklezio”, vizitis sian gepatran landon, preskaŭ ĉiufoje, kiam 
lia Kardinala Moŝto publike paroladis, li esprimas la Papan 
deziregon, ke la Katolikoj unuiĝu katolike. Laŭlitere li diris: 
„Vi ne aliĝu al neŭtralaj Asocioj, sed vi aliĝu al katolikaj. 
Unuiĝu vi sur katolika fundamento. De post kiam resonis 
la vorto de la granda Papo Leo XIII, „Katolikoj, unuiĝu 
vi!” kaj de post parolis nia sankta Papo Pio X: „Katolikoj 
unuiĝu vi katolike“, la unuiĝa vivo devas floradi katolike”. 

Eble estas, kiel oni vidis en Romo, ke ĉiulande ekzistas kato- 
likaj ligoj de sportistoj: kial do ni, kiuj havas spiritajn celojn, 
kaj spiritan helpilon, kial do ni ne eblus unuiĝi katolike ? 

Sed ĉar la unu aŭ la alia lando ŝajnas tro granda kaj 
vasta por havi nur unu nacian ligon, tial en la regularo 
mi metis la vortojn: nacia aŭ regiona, ebligante tiamaniere 
ke en vasta lando oni laboru laŭregione. Poste eble tiuj 
regionaj ligoj formos landan ligon, sed ne estas necese en 
la nuna tempo por povi aliĝi al I.K.U.E. 

Mi ankoraŭ devas diri, ke mia projekto nur estas ĝene- 
rala regularo; la detalaj kaj pli intimaj aferoj poste, eble 
jam en la sekvonta numero de E. K., estos verkitaj. Oni 
do evitu en la skribotaj diskutoj la tro detalajn aferojn. 

Lambert J. J]. M. POELL, 7) Pastro, 
Prez. de Ned. Kat. 
Tilburg (Nederlando). 
La 24-an de Oktobro 1913. 
La Nederlandan vorton POELL oni elparolu Pul. 

PRI LA STATUT-PROJEKTO. 


Kiel redaktoro de E. K. unue konatiĝinte kun la ensend- 
ita statutprojekto, mi havas nature la eblon kaj la privi- 
legion, por esti la unua, kiu povas diri sian opinion pri 
ĝi. Mi volonte ekkaptas tiun ĉi okazon, por unualoke diri 
kelkajn vortojn pri la proponanta persono mem. Pastro 
POELL de post sia pastriĝo tuj okupis sin intense pri la 
katolika sociala agado laŭ la principoj de LEO XIII kaj li 
estis la. iniciatinto de multaj gravaj asocioj kaj laboroj. Kiel 
religia konsilanto de grandaj asocioj li ĉiam sin trovis meze 
de la unuiĝa vivo. Liaj meritoj en tiu direkto estas reko- 
nitaj ĉie, ne malpleje de la Ekleziaj Aŭtoritatuloj, kies 
plenan konfidon P-ro POELL Ĉiam ĝuis. Li fondis kaj re- 
daktis gazeton, kiu inter la amaso da katolikaj periodikoj 
en Nederlando okupas gravan lokon. Li ankaŭ eldonis 
librojn pri socialaj demandoj. Li estas fama pro la majstr- 
eco, kun kiu li povas prezidi kaj gvidi kunsidojn; ĉeesti 
kunsidojn, preziditajn de li, estas ĝuado. Multaj ankoraŭ 
rememoros, ke li kiel vic-prezidanto de „Nia Dua” en 
Hago ofte prezidis kunvenojn anstataŭ P-ro RICHARDSON, 
kaj ke li diris gravan paroladon pri: „Esperanto kiel help- 
ilo por elmigrantoj.” (Vidu E. K., Okt. kaj Nov. 1911). 

La nederlanda katolika Ligo Esperantista „Nederlanda 
Katoliko” estas rigardata kiel grava katolika asocio; sufi- 
ĉas la nomo de ĝia Prezidanto POELL, por forigi la mok- 
eman rideton sur la vizaĝo de skeptikuloj pri Esperanto. 

Ni ŝuldas dankon al P-ro POELL, kiu, spite de sia 
multokupateco pro katolik-sociala laboro, tamen deklaris 
sin preta helpi nin per sia granda sperto pri organizado 
de asocioj. 

Ear 

Oni ofte komparas nian I. K. U. E. kun U. E. A. Jen, 
oni diras, rigardu al U. E. A.! Apenaŭ starigita kelkajn 
jarojn, jen ĝi brile sukcesas! Kaj nia I. K. U. E. nur 
malsukcesas! 

Tiu komparo ŝajnas tre bela, tamen ĝi estas tute ne 
ĝusta, ĉar oni komparas du tute diferencajn aferojn. Kiam 

U. E. A. stariĝis, oni trovis ĉie pretajn naciajn Asociojn 
Esperantistajn, oni eldonis pli ol 100 Esperanto-gazetojn. 
U. E. A. aperis kiel la unua provo de internacia organizo 
sur la Esperanta kampo. Ĝi organizis la esence internacian 
flankon de la Esperanto-movado, la peresperantan flankon. 
Ĉie tuj apogita de la poresperantaj aŭ propagandaj naciaj 
Ligoj kaj gazetoj, ĝi trovis tuj pretan materialon, pretajn 
Esperantistojn. Gi estas fre ĝenerala aplika asocio, kaj 
tiom ligita kun la Esperanto-movado mem, ke ankoraŭ 
nuntempe multaj Esperantistoj ne povas distingi la Esp. 
movadon de la U. E. A.-movado, kvankam la distingo 
klare ekzistas pro iliaj diversaj ĉefceloj. 

Kun U. E. A. oni nun komparas la fute specialan l.K.U.E., 
kiu ĉe sia stariĝo trovis ankoraŭ tute nekulturitan kampon, 
kaj kiu movas sin nur sur kampo de Katolikismo. Jen la 
eraro; kaj ne miru, ke la konkludoj, bazitaj sur tiu falsa 
komparo, estas eraraj. 

Oni devas kompari I. K. U. E. kun samspecaj Asocioj, 
kun aliaj specialaj asocioj de kuracistoj, juristoj, laboristoj, 
socialistoj, poŝtistoj, instruistoj k. t. p. Kaj jen ni subite 
transportitaj sur la plej alta ŝtupo de la ŝtuparo de speci- 
alaj asocioj. Efektive I. K.U.E. estas certe inter siaj sam- 
specaj asocioj la plej grava kaj la plej disvastigita, kvankam 
ĝi ne ankoraŭ sukcesis, efektive organizi sin. — 

sk »k 
Loj 

Ofte ripetiĝas jenspecaj rimarkoj: Vidu U.E.A.; ĝi tiom 
sukcesas, ĉar ĝi havas Delegitojn en ĉiuj lokoj kaj ĉar ĝi 
eldonas Jarlibron kun ĉiuj adresoj k. t. p. Se I. K. U. E. 
nur farus la samon, jen nia tuta malsukceso tuj malaperus 
kiel la neĝo pro la suno, kaj ni estus savitaj! Kaj oni ne 
forgesas aldoni, ke la „papera” regularo taŭgas neniel kaj 
devas esti disŝirata. N 

Pri tio oni forgesas unu gravan aferon. Gi estas, ke 
precize la fidindeco de ła delegitoj kaj de la jarlibro de 
U. E. A. estas kaŭzita per granda amaso da regularoj, kaj 
ja regularoj priskribantaj ĉiujn detalojn kaj observitaj kaj 
obeitaj tre severe. Imiti U. E. A. koncerne delegitojn kaj 
jarlibron — sed malzorgi, eĉ malŝati kun kompata rideto 

regularojn kaj la severan disciplinon rilate al ili, tio estas 
vere naivegaĵo! ĉar la tuta sekreto pri la sukceso de U.E.A. 
kuŝas eksklusive en detalaj regularoj kaj nepra disciplino. 

La unuefarotan oni faru: starigo de regularo kaj obeo 
al ĝi. (La unuan oni faris en Parizo, la duan oni forgesis). 

Se oni nepre deziras imiti U.E.A., oni imitu ĝin efektive. 
Jen la regularoj (Vidu Jarlibron de U.E.A. p. 51—80): 

1) Statuto de U. E. A. (celo kaj principoj — membroj — rajtoj 
de l' membroj — regiona organizo — distrikta organizo — faka 
organizo — centra organizo — diversaĵoj — financoj). 

2) Financa regularo — 3) regularo pri la garantia kapitalo. — 
regularo pri la servoj de U. E. A. 5) regularo pri konsuloj — 
6) regularo de la kongresoj — “) regularo de la universala inter- 
ŝanĝa asocio. 9) regularo de la univ. laborista asocio. — 9) regularo 
de la univ. virinasocio. — 19) regularo pri la univ. studenta asocio. 

Sed kompreneble I. K. U. E. ne estas U. E. A. — Oni 
devas starigi regularojn de I.K.U.E., taŭgajn por ĝiaj spe- 
cialaj celoj kaj bezonoj. 

lo 


Sed — oni diros — pro kio sin bazi sur naciaj ligoj ?! 
I.K.U.E. ja estas, eĉ laŭ sia nomo mem, internacia unuiĝo! 

La kialon, pro kio sin organizi en naciaj ligoj laŭ kato- 
lika vidpunkto, bele priskribis P-ro POELL en siaj supraj 
„rimarkoj.” La Papoj Leo XIII kaj Pio X klare diris: Kato- 
likoj, vi unuiĝu katolike. Kie ekzistas neŭtralaj ligoj, tie 
vi fondu pure katolikajn. 

Nia prezidinto P-ro RICHARDSON same opiniis kaj faris: 
li fondis la „Belgan Katolikan Ligon Esperantistan” kaj 
ĝian organon „Belga Katoliko”. 

Plue per nacia organizo iu internacia movado treege 
estas antaŭenpuŝata. Ĉu ne la U.E.A., konsistanta el pretaj 
Esperantistoj, rekrutas siajn anojn el la naciaj propagandaj 
Ligoj, kiuj varbas ne-esperantistojn? Kaj jen fakto reala 
kaj kontrolebla.: Cu I.K.U.E. ne sukcesas plej bone tie, 
kie ekzistas nacia (aŭ regiona) katolika ligo? Kaj tiu fakto 
estas konstatebla ne sole en nia I.K.U.E.! Ni prenu asocion 
ankoraŭ pli specialan, ekz. la Tutmonda Esperantista Kur- 
acista Asocio (T.E.K.A.). — U.E. A.--membro estas Esper- 

antisto (ĉu katoliko, ĉu anarhĥisto, k.t.p.; ĉu kuracisto, ĉu 
laboristo, k.t.p.); I.K.U.E.-membro estas Katoliko (ĉu ku- 
racisto, ĉu laboristo, k.t.p.); T.E.K.A.-membro estas kura- 
cisto (nur kuracistoj); do T.E.K.A. estas pli speciala ol 
I[.K.U.E. — Kaj tamen oni spertis la samon; en landoj, kie 
ekzistas naciaj ligoj de kuracistoj (Rusujo, Polujo), tie 
T.E.K.A. la plej bone sukcesas. Pro tio dum sia lasta kon- 
greso T.E.K.A. „unuanime akceptis“, ke oni „urĝe petu la 
„estraron aranĝi ĉie naciajn societojn, kie ili ne ankoraŭ 
„ekzistas.“ Kaj la sekretario de T.E.K.A. skribas (vidu 
„Kuracisto”, Sept.--Okt. 1913, p. 169): 

: . La ĉefa laboro, kiun ni komencis, sed ankoraŭ ne povis 
fini dum la lasta jaro, estis la fondo de naciaj filiaj T. E. K. A.- 
asocioj. En la patrujo de nia kara lingvo, en Rusujo kaj rusa Pol- 
ujo, jam ekzistas tiaj filiaj Asocioj kaj bone funkcias kaj al tiuj 
asocioj ni dankas niajn plej fidelajn anojn. Estas ja klare, ke naciaj 
asocioj povas pli bone propagandi, ĉar ili konas pli bone la pers- 
onojn kaj la profesiajn bezonojn, — plue la nacia propagando 
estas multe pli malmultekosta kaj efika, ol la internacia. Sed la 
varbitajn membrojn kontentigas nur la internacia asocio kaj la 
profito ideala kaj morala, kiujn povas doni nia kara helplingvo, 
ekaperas nur, se la movado estas internacia. Tial la poresperanta 
propagando estas kaj nepre devas esti nacia kaj la peresperanta 
propagando estas laŭnature internacia, kiel em la ĝenerala esp. 
movado, tiel ĉe la kuracistaro. Do la naciaj filioj devas esti mem- 
staraj por la poresperantaj aferoj, kaj iom dependantaj de la inter- 
nacia organizaĵo koncerne la internaciaj aferoj, la organo k.t.p. 

En Svislando la laboroj estas dank’ al la klopodoj de niaj fer- 
voraj kunlaborantoj D-ro Christen kaj D-ro Uhlmann tiel progres- 
intaj, ke fondo de la filio jam mnun estas ebla kaj funkcios 
espereble de la venonta jaro. Ankaŭ en Germanujo kaj Usono la 
afero bone marŝas. En aliaj landoj la sama afero pritraktiĝas, sed 
la fruktoj ankoraŭ ne estas maturaj. 

Mi proponas jenan organizaĵon: La naciaj filioj elektas mem 
prezidanton, kiu samtempe estas la konsulo de la T.E.K.A. por 
la kamplimo de la nacia asocio... 

Per la naciaj ligoj, internacie kunligitaj per regularo, la 
aranĝoj ankaŭ estas tre plifaciligitajj oni ankaŭ. povas 
garantii pli fidindajn donitaĵojn kaj servojn (Kuracisto 
p. 170): 

., Ke la naciaj filioj mem elektu la konsulon por sia lando, 
estas plej rekomendinde, ĉar ili scias plej bone, kiu estas vera 
pioniro de nia organizaĵo kaj kiu, eble, nur ŝatas la titolon de 
konsulo, sed ne volas labori por nia movado .... 

.. Tia organizaĵo multe pli faciligos la laboron de la T.E.K.A. 
kaj de ĝia estraro. Ekzemple .... 

Do, oni konfideme aprobu la principon, kiu de la kom- 
enco de nia movado estas proponita kiel la fundamento 
de I.K.U.E., kaj kiu ankaŭ estas la fundamento de la Pro- 
jekto, proponita de P-ro POELL: naciaj filioj. 

Tiu Projekto samtempe enhavas la ĝermon de „delegitoj 
de I.K.U.E.; ĉar la proponita „speciala komisiono” en Ĉiu 
nacia ligo estas nur la kunigo de la praktikaj elementoj, 
aŭ la organizo de la personoj, kiuj deziras esti praktike 
utilaj sur internacia kampo (la „speciala komisiono” de la 
projekto estas iom komparebla kun „distrikto” de U.E.A.). 


sk 
„e K 


Konkludante, mi trovas la proponitan projekton tia, ke 
ĝi prizorgas ĉiujn verajn bezonojn de nia movado. Kom- 
preneble la Fundamenta Regularo enhavas nur ĝeneralaĵojn. 
Pri la detaloj ni atendu la Detalaran (aŭ Pridetalan) Re- 
gularon (eble estus pli simple nomi la unuan „Statuto“ kaj 
la duan „Regularo“). 

Ciu, precipe la spertuloj en organizaj aferoj, kunhelpu 
kaj konigu sian opinion pri la Projekto de P-ro Poell. 


D-ro SMULDERS. 


Enketo de „Espero Katolika”. 


N-ro l. Respondoj pri la „Angla Ligo de Katolikaj 
Esperantistoj”. 


1. Ĉu en via nacio ekzistas Ligo? — R. Jes. 

2. Kiun territorion ĝi okupas (ĝiaj limoj)? Anglujo kaj 
Kimrujo (Granda Britujo). 

3. Historieto pri ĝia starigo. 

Fondita de S-ro C. A. CARROLL, kiu komencis ĉe la 

fino de la jaro 1911 formi komitaton, kiu estis plene 
formita en Decembro. La unua kunveno okazis la 18-an 
de Januaro 1912, kiu estis la oficiala naskiĝtago de la 
ligo. S-ro Carroll estis sekr. kaj kasisto, kaj Pastro 
EGBERS el Bury la prezidanto. La reguloj estis formitaj 
ĉe tiu-ĉi komitato. 

4. Kiam starigita? Vidu supre. La loko estis Stockton- 
on-Tees, kie S-ro Carroll loĝis. 

5. Ĉu ĝi havas regule aprobitan regularon ? Jes. Aprobitan 
de la komitato kaj de Pastro RICHARDSON. 

6. Ĉu aprobita de la Registaro ? 

Nia Ligo ne estas aprobita de la Brita registaro, ĉar ni 
ne ankoraŭ serĉis tiun aprobon. Tial la nomo de nia ligo 
ne jam aperis en la Ŝtatĵurnalo. 

7. Ĉu aprobita de la Episkoparo ? 

La ligo estas aprobita de la episkopo de Hescham 
kaj Newcastle. La Episkopo de Salford, kvankam li ne 
tute aprobis, tamen mne kontraŭstaros la ligon pro la 
aprobo de la Papo. La aliaj episkopoj ĝis nun ne diris tion, 
kion ili decidis, krom tio, ke la Kardinalo BOURNE diris, 
ke li ricevis la informojn kaj konsideros ilin. 

8. Ĉu ĝi havas religian konsilanton, kaj se jes, ĉu elekt- 
itan de la Episkopo? 

La ligo havas Pastron EGBERS kiel prezidanto kaj Pastron 
DAWSON S. M., kaj Patron TAYLORSON en la komitato, 
sed neniu estis elektita de iu episkopo. 

9. Kiamaniere la Ligo estas interne konstruita k. t. p. 

Ĝi estas direktata de la komitato, kies sekretario nun 
estas F-ino COOK. Ĝi havas nur plenajn membrojn kaj 
ordinarajn membrojn. La ordinaraj membroj estas membroj 
de grupo aŭ grupo filiiĝinta(j) al la ligo. 

10. Kiom estas la deviga kotizaĵo por la membriĝo? 

La kotizaĵo por plena membro estas 1.50 Sm., por 
ordinara filiiĝinta membro, ĝi estas 25 Sd. 

11. Kiom da pagintaj membroj ĝi havas hodiaŭ? 

Ĝi hodiaŭ havas nur ses (6) pagintajn - plenajn mem- 
brojn kaj dek (10) filiiĝintajn membrojn. 

12. Kiu estas ĝia estraro, ĝia sekretariejo aŭ adreso, k.t.p. 

Prezidanto: Pastro EGBERS el Bury. Sekretariino: F-ino 
A. E. COOK,21 Alexandra Place, Newcastle-upon-T yne. 
Kasisto: S-ro J. ]. COOK, sama adreso. 

Komitato: Pastro DAWSON. S. M., Pastro TAYLORSON, 
Rev. J. A. H. CARROLL, S-ro HOVELAR, S-ro W. MACKAY 
kaj S-ro COOK. 

La ĉefa sidejo: Newcastle-upon-T yne. 

13. Ĉu ĝi havas oficialan organon? 

Jes. Sed pro la malmulteco de la membroj ĝi nur 
aperis dufoje ĝis nun, nome — en Marto 1912 kaj 
Februaro 1913. Nova numero aperos dum la proksimaj 
semajnoj. La nomo estas: „La Katolika Esperantisto (The 
Catholic Esperantist)”. Ĝia preciza adreso: S-ro Wallace 
MACKAY, redaktoro kaj administranto, 25 Breamishstreet, 
New-Castle-upon Tyne. Abonprezo: nenia prezo, sed estas 
sendita senpage al la plenaj membroj sole. La ordinaraj 
membroj ne ricevis ĝin. 

14. Ĉu la ligo aŭ ĝiaj membroj eldonis aliajn verkojn ? 

Ne ankoraŭ. 

15. Rimarkindaj okazintaĵoj post ĝia starigo. 

1. Ŝanĝo de sekretarieco de S-ro Carroll al F-ino Cook. 

2. Starigo de grupo en New-Castle-upon-Tyne en Junio 
1913, en kiu troviĝas la dek ordinaraj membroj de la 
A. L. K. E. 

16. Ĉu la ligo deziras aliĝi al I. K. U. E. kaj sin sub- 
meti al la regularo, starigota dum „Nia Kvina”? 

Pro la malmultaj membroj ni ne povas aliĝi, kvan- 
kam ni tre certe deziras. Bonvolu noti klare, ke la al- 
iĝaj kotizaĵoj por 25 membroj dum 1912 estis pagitaj 
al la I. K. U. E. de S-ro Carroll. Multaj el la tiamaj 
membroj ne jam pagis la kotizaĵon por Ĉi tiu jaro, pro kio 
ni ne eldonis multajn organojn. 

Pri „Nia Kvina” kaj la regularo ni ne jam decidis, 
sed mi povas diri, ke estas preskaŭ certe, ke ni faros 
tion, kion vi demandas. 

Katolikaj lokaj grupoj nur unu: 

„La Novkastela Societo de katolikaj Esperantistoj”, fili- 
igita al la I. K. U. E. Prezidanto: S-ro Cook. Sekretario: 

S-ro Wallace Mackay, 25 Breamishstreet, New-Castle-on- 
Tyne. Entute 12 membroj. Okazas du kursoj. 


No. 2. Respondo pri la Enketo de „Espero Katolika”. 


l. En Nederlando ekzistas Ligo; ĝia nomo estas Neder- 
landa Katolika Esperantista Ligo: „Nederlanda Katoliko”. 

2. Ĝi okupas la tutan teritorion de Nederlando. 

3. Du personoj S-ro Joh. LUNEMAN el Hago kaj S-ro 
H. B. VAN ZWET el Utrecht konatiĝis pere „Espero Kato- 
lika” en 1907 kaj poste vizitis unu la alian. Ili iniciatis 
fondi Ligon de Katolikaj Esperantistoj kaj laboris fervore. 
Feliĉe ili trovis aliajn personojn, kiuj volis kunlabori, kaj 
precipe S-ro LUTKIE el ”s-Hertogenbosch faris multajn 
klopodojn por efektivigi nian celon. 

4. La 24-an de Aŭgusto 1909 la Ligo estis starigita en 
's-Hertogenbosch. 

5, 6, 7. Dum la sama jaro la Ligo ricevis la reĝinan 
kaj episkopan aprobon. 

8. La Ligo havas religian konsilanton elektitan de la 
episkopo. 

9. La Ligo estas interne konstruita jene: . 

Membroj de la Ligo estas Katolikaj, per Episkopo apro- 
bitaj, lokaj grupoj. Loka grupo fariĝas membro per skriba 
sciigo al la ĉefsekretario kaj per akcepto de la ĉefestraro 
post aprobo de ĝia regularo koncerne akordiĝo kun la 
Lig-regularo. — Por membriĝi la loka grupo devas konsisti 
el almenaŭ 7 personoj. — (Grupoj, kiuj agas kontraŭe al 
la Lig-regularo aŭ al la decidoj de la ĝeneralaj kunvenoj, 
povas esti forstrekitaj de la membrolisto per decido de la 
unuevenonta ĝenerala kunveno. — „Favorantoj” estas la 
personoj, kiuj pagas unufoje 25 guldenojn aŭ jare 2.50 
guldenojn en lokoj, kie ekzistas aliĝintaj grupoj, aŭ 1.50 
guldenojn, kie ne ekzistas grupo. 

Ĝeneralaj kunvenoj okazas almenaŭ unufoje ĉiujare en 
Aprilo (la oficiala jarkunveno), aŭ kiam la Ligestraro opi- 
nias ilin necesaj, aŭ kiam unu triono de la lokaj grupoj 
deziras ilin skribe kaj motivite. La ĝenerala kunveno ek- 

zistas el la reprezentantoj de la lokaj grupoj; nur tiuj re- 
prezentantoj voĉdonas, havante tiom da voĉoj, kiom ili 
rajtas laŭ la regularo. Krom la reprezentantaj voĉdonantoj 
rajtas ĉeesti la kunvenon ĉiu ajn. — Proponoj, pritraktotaj 
dum la ĝen. kunv. povas esti farataj de la Ligestraro aŭ 
de. kiu ajn loka grupo; la proponoj de tiuj lastaj devas 
esti komunikataj al la ĉefsekretario, skribitaj kaj subskrib- 
itaj de la grupestraro, almenaŭ tri monatojn antaŭ la ĝen. 
kunv. Du monatojn antaŭ la ĝen. kunv. tiuj proponoj estas 
komunikataj al ĉiuj grupsekretarioj. La amendementoj pri 
tiuj proponoj devas esti alsenditaj al la ĉefsekretario al- 
menaŭ unu monaton antaŭ la ĝen. kunv. — La grupsekre- 
tarioj poste ricevas la plenan agendon de la kunveno. 

Fakoj aŭ Komisionoj. 1. Komisiono por la gazetaro 
(tasko: disvastigi Esperanton en la Nederlanda Katolika 
gazetaro per artikoloj k.t.p.). — 2. Komisiono por studado kaj 
legado (propagandas „Espero Katolika” kaj katolikajn aŭ 
bonajn Esperanto-verkojn). — 3. Komisiono por informoj 
(pri religiaj kaj socialaj demandoj por „Espero Katolika”; 
informoj al fremdaj Esperantistoj vojaĝantaj). — 4. Komi- 
siono por la propagando (pri Nederlanda Katoliko”, por 
varbi novajn membrojn kaj por' starigi novajn grupojn; 
ĝiaj anoj estas pretaj paroladistoj) — 5. Komisiono por 
la biblioteko. — 6. Komisiono por internaciaj aferoj. — 

Ĉiu Komisiono havas sekretarion elektitan de la ĉefestr- 
aro kaj konsistas almenaŭ el tri membroj. 

En la regularo plue sin trovas artikoloj pri nomo kaj 
sidejo, celo, rimedoj, regularŝanĝo, dissolvo, la elektoj de 
la Ligestraro kaj de la Ĉefestraro, la oficiala organo, k.t.p. 
Ĉiuj necesaj detaloj estas priskribitaj kaj discipline obser- 
vitaj. La organiza sistemo de „Nederlanda Katoliko” pruv- 
iĝas praktika kaj sukcesiga dum kvar jaroj. 

10. La deviga kotizaĵo estas por ĉiu — de la 
lokaj grupoj f 1.— (0.80 Sm.). 

11. 783 pagintajn membrojn ĝi nun havas. 

12. Ciu aliĝinta loka grupo elektas el ĝia membraro 
unu personon; tiuj ĉi personoj formas la ligestraron. La 
ligestraro elektas ĉiujare ĉefestraron. Por 1913 estas la 

ĉefestraro: P-ro L. J. J. M. POELL, prezidanto, Tilburg; 
J. P. L. NIESTEN, subprezidanto, Rotterdam; H. B. VAN 
ZWET, ĉefsekretario, Utrecht; P-ro H. LINNEBANK, 2-a 
sekretario, Uden; Th. C. VAN ERP, kasisto, Bergen op Zoom; 
J. N. J. SMULDERS, Udenhout; P. A. SCHENDELER, Veghel. 

La sekretariejo estas: Leeuwstraat 3-bis, Utrecht (Neder- 
lando). 

13. La Ligo havas oficialan organon nomitan: „Meder- 
landa Katoliko”; ĝi aperis ĉiumonate de post Januaro 1910 
kaj ĝis nun eliris 46 numeroj. 

La ĉefredaktoro estas S-ro D-ro J. N. J. SMULDERS, 
Udenhout; redaktoro kaj administranto estas S-ro H. DAMEN, 
St. Crispijnstraat 57, 's Hertogenbosch (la lasta estas ankaŭ 
la adreso de la gazeto). 

La membroj de „Nederlanda Katoliko” ricevas la organon 
senpage; por aliaj personoj la abonprezo estas: Nederlando 
f 1.— (0.80 Sm.); Belgujo Sm. 0.87; aliaj landoj Sm. 1.04. 

La ekzempleraro estas 1000. 

14. La Ligo eldonis, krom multaj propagandiloj, grandan 
propagandan broŝuron Aan Esperanto de Toekomst!’ (al 
Esperanto la Estonto!) verkita de D-ro Smulders. 

Verkoj, eldonitaj de la membroj: Garcia Moreno, en 


Esp. tradukita de S-ro Joh. Lŭneman. — Ĉu la Kredo 
estas en batalo kontraŭ la scienco?, tradukita de S-ro Joh. 
Lineman. — Wlereldtaal. (Mondlingvo), nederlandlingva 


propaganda parolado okaze de la starigo de „Nederlanda 
Katoliko”, de S-ro W. Lutkie. — Spirita Juvelaro, katolika 
Preĝolibro kun eklezia aprobo, verkita. de nederlandaj 
pastroj. — Kie estas la Eklezio de Kristo?, verkita de 
P-ro M. v. d. Hagen S. J., tradukita de F-ino M. Borret 
(kun eklezia aprobo). — Leerboek der Wereldhulptaal Es- 
peranto (Esperanto-lernlibro detala, 270-paĝa), de Majoro 
J. P. L. Niesten. — De redacteur van „De Gids” als be- 
oordeelaar van Esperanto” (La redaktoro de „De Gids” 
kiel prijuĝanto de Esperanto), de Majoro Niesten. Elemen- 
tara lernlibro de Esperanto, de S-ro P. A. Schendeler. 
Sinpruvilo (porekzamenaj frazoj), de S-ro Schendeler. 
Esperanto-glumarko kun nederlandlingva surskribo „Leert 

Esperanto” de S-ro C. Prinzen. Esperanta Moerkerk-poŝt- 
karto, desegnita de la artisto Moerkerk; kaj Esperanta 
Moerkerk-glumarko, ambaŭ eldonitaj de la ”s Hertogen- 
bosch'a Katolika Esperantista grupo. 

15. La jaraj jarkunvenoj kaj Esperanto-tagoj karakter- 
iziĝis je ĉiam kreskanta partoprenado. Kelkaj ciferoj; al la 
3-a jarkunveno (1912) en Schiedam partoprenis 100 per- 
sonoj; al la Esperanto-tago en Veghel (1912) 200 personoj; 
al la 4-a jarkunveno en ”s Hertogenbosch (1913) 250 per- 
sono|; al la 2-a Esperanto-tago en Tilburg (1913) 600 
personoj. 

16. La Ligo deziras aliĝi al I.K.U.E. kaj submeti sin al 
al regularo de I.K.U.E. 

Por „Nederlanda Katoliko” : 
L. J]. J. M. POELL, prezidanto. 
H. B. VAN ZWET, ĉefsekretario. 


No. ð. Katolika Esperanto-Grupo BERLIN (Germanujo). 


Adreso S-ro Oscar FROMM, Luckenwalterstrasse 11-a, 
Berlin S. W. 11. La Grupo havas 26 membrojn, kiuj kun- 
venas ĉiulunde vespere je la oka en Hotel Stewen, Nieder- 
wallstrasse 11. En Oktobro 1913 komencis 3 novaj Espe- 
ranto-kursoj. 

(Laŭ komunikoj de S-ro Oscar FROMM). 


No. 4. Katolika, Grupo „Antaŭen kun Kredo” 
en BROMBERG (Germanujo). 


Fondita 27 Marto 1913. Ĝi abonas E.K. Prezidantino : 
F-ino BOGUSLAVSKA, Parkstr. 18. Vic.-prezidanto S-ro K. 
LEWANDOWICS. Sekretariino F-ino H. KROLIKOWSKA. Kas- 
isto S-ro V. STRYZEWSKI. Entute 22 menbroj. La kunvenoj 
okazas ĉiumarde je la 8!/, vespere. En Germanujo ne anko- 
raŭ ekzistas Ligo; sed mi serĉas adresojn de Katolikaj 
Germanoj. | 

Preposto BECKER, Pastro. 
No. 5. IRLANDO. Responde al via 1-a demando „ĉu en 
via nacio ekzistas Ligo?” mi malfeliĉe respondas „ne”. 

Antaŭ du aŭ tri jaroj mi provis fondi Ligon, sed mi 
malsukcesis. Dum kelke da tempo mi penadas pretigi la 

vojon por fari novan provon. Mi esperas, ke tiun ĉi fojon 


mi sukcesos. 
Patrick PARKER, Pastro. 


NO. 6. En mia regiono BORDEAUX (Francujo) ne ekzi- 
stas ligo de Esperantistoj Katolikaj (en tiu ĉi regiono 
kuŝas Lourdes, la urbo de Nia Kvina). 
L. MARQUET, 
25 Cours de l' Intendance. 


No. 7. Grandduklando Oldenburg (Germanujo). Mi loĝas 
en la grandduklando Oldenburg. Ĉi tiu konsistas el tri 
diversaj partoj: 1. la duklando Oldenburg; 2. la princlando 
Lübeck; 3. la princlando Birkenfeld. 

En la duklando Oldenburg ĝis nun ekzistas Katolika 
grupo aŭ ligo; ĉu en Lübeck aŭ Birkenfeld mi ne scias, 


sed tre ne verŝajne. 
LAMMERS, 


Friesenstr. 8, Oldenburg in Gr. 


E. K. kore dankas ĉiujn respondintojn kaj petas afable 
la ankoraŭ ne respondintojn kunlabori al la plena sukceso 
de nia enketo, kies teksto estas represita sur la kovrilo de 
tiu Ĉi numero. 


Respondo pro | Protesto. 


Karaj Legantoj, 

Dank’ al Dio, mi ne estas tre ofendiĝema; pro tio mi ne kon- 
sideras min ofendita de la akraj „protestoj'” de mia amiko Smulders 
en la Oktobra numero de E.K. Sed unu vorton mi petas la per- 
meson respondi : 

l-e. Rilate al la raporto pri la Budapesta Kongreso. — D-ro 
Smulders min kulpigas pro manko de tiu raporto. En Budapest, 
tute kiel en Romo, kaj alie, mi estis devigata ĉiam partopreni en 
la diskutado kaj plenumi la materialan taskon de la Prezidanto. 
Skribi alion ol la Deziresprimojn, kiujn mi cetere aperigis en E. K., 
mi absolute ne povis. Mi vane serĉis helpantojn: unu promesis 
helpi, kaj ne faris. Konkludo... i 

Post la kongreso, mi petis la arhiviston de I.K.U.E. sendi la 
raportojn al mi dum kelkaj tagoj por verki raporton. Li ne respondis... 


Do... 
2-e. Rilate al la raporto pri la unua laborkunsido en Romo. 

La redakcio de Osservatore Romano petis de mi tiun raporton; mi 
ĝin pruntis kondiĉe, ke oni senmanke redonu. Diversfoje. mi ĝin 


petis poste... Ĝin perdis la dirita Redakcio. Feliĉe ekzistas duo- 
blaĵo. Sed alian fojon mi ne pruntos... Oni iam riproĉis, ke mi 
estas iom tro konfidema. Cl. COLAS. 


Rimarko de la Redakcio. El la respondo de nia amiko Colas 
montriĝas, ke li estis la dupo de ne-kunlaboro de aliaj dum kaj 
post Nia Tria; ankaŭ al ni kaj al P-ro Richardson la tiama Arĥi- 
visto de I.K.U.E. konstante rifuzis la manuskriptojn de la kongres- 
paroladoj por aperigi ilin en E.K.; — kaj la dupo de lia troa 
konfidemo je la redakcio de la Osservatore Romano. S-ro Colas 
estas do senkulpigebla, sed por la veraj kulpuloj restu la protesto. 


Komunikoj de la Redakcio. 


E. K. aperas ĉiumonate la 10-an. Pro tio niaj karaj kunlaborantoj 
bone notu, ke la redakcio ne povas garantii la presadon, en la 
plej proksima numero, de artikoloj alvenantaj post la 25-a. 

Ĉiu numero de E. K. havas 32 paĝojn (pezo 50 gramojn). Se ni 
donas eĉ nur 4 paĝojn pli, ni devas pagi duoblan poŝtelspezon 
(sufiĉe pli granda sumo). Ne cstus malfacile, eldoni ĉiumonate 64 
aŭ 96 paĝojn, sed, pro la malalta abonprezo kaj la ankoraŭ tro 
malgranda nombro da abonantoj, ni devas kiel eble plej ne superi 
32 paĝojn. En 32 paĝoj ni kompreneble ne povas tuj presigi ĉiujn 
manuskriptojn, kiujn oni bonvolis sendi. Ofte ni devas provizore 
flankenmeti eĉ gravajn artikolojn pro manko de spaco (i.a. la 
14-paĝa artikolo de S-ro Nankivell pri „La Monaĥoj de Caldey”). 
Niaj kunlaborantoj iom pacienciĝu, konsiderante la ne-eblecon pre- 
sigi ĉion kune cn 32 paĝoj. Precipe pro tiu ĉi komuniko oni ne 
ĉesu, konstante alsendi manuskriptojn. 

En la Oktobro N-ro 99 restis sufiĉe da preseraroj precipe en la 
Oficiala Raporto; tiu ĉi estis rapide skribita dumkongrese, parte 
je krajono, tiel ke eĉ post dufoja korektado de la presprovoj restis 
preseraroj. Plumeraro de la redaktoro mem estas samedon (p. 248) 
anstataŭ sabaton (do ne imputebla al la raportisto!). Plumerare la 
redaktoro ofte skribis precise anstataŭ precize. 

Lastmomente ni ricevis kopion de la oficiala oficdona letero de 
la Episkopo de Buskoduko (Nederlando), sciigante pri elekto de 
P-ro Poell kiel Religia Direktoro de E. K. anstataŭ P-ro Richardson. 
La ĉefestraro de I.K.U.E. elektis S-ron Schendeler kiel prezidanto- 
komisaron de la Akcia Societo E. K. Al ambaŭ novfunkciuloj rapidan 
gratulon! En la Decembro N-ro ni priparolos tiujn elektojn pli detale. 


